অনুবাদে - কুদরতে জাহান
বাংলায় সাবটাইটেলটি ভালো লাগলে গুড রেটিং দিতে ভুলবেন না।
ডার্লিং, ঘুমাতে এসো।
আসছি, এক্ষুণি আসছি, প্রিয়ে।
বিড়ালবাচ্চাটাকে ওর ঝুড়িতে রেখে আসি।
দরজাটা খুলে রেখো, যাতে ও পেট খালি করতে বাইরে যেতে পারে।
শুভরাত্রি, তুলোর বল।
ওটা আজকেই হবে। আসছ নাকি?
মজা হবে নিশ্চিত।
আমি বেরোতে পারব না। দেয়ালের সবগুলো ছিদ্র বন্ধ।
সবগুলো না।
একটা ছিদ্র আংশিক খোলা। তুমি ওটা দিয়ে বেরিয়ে যেতে পারবে।
জলদি করো, পিচ্চি। এটা মিস করা ঠিক হবে না।
ভালো ঝাঁপ দিয়েছ। তবে মাটিতে নামা নিয়ে আরেকটু কাজ করতে হবে।
এসো, সময় নেই।
ও কীরকম হবে?
কে জানে? এই বিড়াল জানে না।
নৈশ শিকারীরা, দেখা হয়ে ভালো লাগল।
হ্যালো। আমরা ওকে দেখতে যাচ্ছি।
আমিও।
যদিও আমি একাজের কোনো কারণ খুঁজে পাচ্ছি না।
তাহলে এখানে কেন এসেছ?
হুম।
কৌতুহলের কারণে মনে হয়।
আমি ওর কথা শুনতে চাই।
আমরা সবাই চাই, খুকি। আমরা সবাই চাই।
ও কোথায়?
বোনেরা, ভাইয়েরা, ঠিকমতো শিকার করো।
আমার বার্তা শোনার জন্য তোমরা কেউ কেউ বহুদূর থেকে এসেছ।
সেজন্য ছেড়ে এসেছ তোমাদের উষ্ণ, আরামদায়ক নিবাসকে। আশা করি আমার কাজ শেষ হবার পরে,
তোমরা সবাই আমার স্বপ্নটা দেখতে পারবে।
আমাকে আজকে যেরকম দেখছ, আমি সবসময়ে সেরকম ছিলাম না।
একসময়ে তোমাদের সবার মতোই আমি ওদের পৃথিবীতে বসবাস করতাম।
আর তোমাদের মতোই নিজেকে ভুল বোঝাতাম।
ওহ, ওরা আমাকে খাওয়ায়, আমাকে আদর করে। ওরা আমাকে সেবা করে।
বিনিময়ে শুধু আমার স্নেহ পেলেই চলে ওদের।
একদম বিনামূল্যেই পাচ্ছি সবকিছু।
ও ছিল শক্তিশালী আর দ্রুতগামী।
ওর দাঁত আর নখ ছিল শীতের মতোই সূতীক্ষ্ণ।
ওকে আমি প্রেমিক হিসেবে বেছে নিয়েছিলাম।
ওর সাথে আর কোনোদিন দেখা হয়নি। কিন্তু ওকে আমি ভুলতে পারিনি।
নিজের মায়ের কথা মনে নেই আমার। কিন্তু প্রতিজ্ঞা করেছিলাম, আমি ভিন্নরকম হবো।
আমি ওদেরকে পরিচ্ছন্নতা শেখাবো, নিঃশব্দে পিছু নিতে, শিকার করতে শেখাবো।
তুমি জানতে ওর তাড়না উঠেছিল।
তারপরেও ওকে ভেতরে রাখোনি কেন?
আমার তো ওদেরকে বেশ সুন্দর লাগছে।
সুন্দর? ও একজন পিওর ব্রেড রেজিস্টার্ড ব্লু পয়েন্ট বিড়াল।
এগুলো হলো হাফ-ব্রিড। এদের কোনো মূল্যই নেই।
- তুমি ওদেরকে নিয়ে কী করবে? - চিন্তা কোরো না।
আমি সব সামলে নিচ্ছি।
পলl!
ওদেরকে অনুভব করেছি আমি।
দূরে, অন্ধকারে, শীতল পানি কেড়ে নিলো ওদেরকে।
টের পেলাম ওরা অন্ধের মতো লড়াই করছে।
ভয়ার্ত কণ্ঠে ডাকছে আমাকে।
তারপরে... ওরা নেই হয়ে গেল।
ঈশ্বরের দোহাই লাগে, এমন না যে ও বুঝতে পারছে।
ওকে দেখো। ও হয়তো আশ্বস্তই হয়েছে।
চেঁচামেচি করে মাথা খারাপ করে দেয়া বাচ্চাদেরকে কার ভালো লাগে?
তুমি মনে হয় ঠিকই বলেছ।
আমার আসলে নিজেকে অপরাধী লাগছিল।
তখনই বুঝলাম, আমি নিজেকে ভুল বুঝিয়েছি।
আসলে আমরা ওদের অধীনস্থ।
মানবজাতির সাথে বসবাস করলে আমরা কখনো মুক্ত হতে পারব না।
সেজন্য, আমি প্রার্থনা করলাম।
অন্ধকারের কাছে, রাত্রির কাছে।
বিড়ালদের সম্রাটের কাছে।
সে আমাদের মাঝেই হেঁটে বেড়ায়। আমরা তার পরিচয় জানি না।
আর... আমি স্বপ্ন দেখলাম।
ছোট্ট বিড়াল, তুমি এখানে, স্বপ্নের কেন্দ্রে কেন এসেছ?
এখানে তো তোমার জন্য কিচ্ছু নেই।
আমি বিচার চাইতে এসেছি।
আমি এসেছি দৈববাণী শুনতে। জ্ঞান অর্জন করতে।
বিচার আসলে একটা প্রহেলিকা।
আর জ্ঞানের জায়গা এখানে নেই।
কিন্তু দৈববাণী... সে তো স্বপ্নেরই আরেক শাখা।
যদি তোমার হৃদয় শক্ত থাকে, যদি তুমি ভয় না পাও,
আমি কোনোকিছুকে ভয় পাই না।
পাহাড়ের মাঝে একটা গুহায় তুমি তাকে খুঁজে পাবে।
কিন্তু পথটা খুব দুর্গম।
পথ থেকে সরে গেলে ছোট বিড়ালদের অনেক ক্ষতি হতে পারে।
বিড়ালেরা তাদের নিজস্ব পথে হাঁটে।
আমি প্রেতদের বন দিয়ে হাঁটতে শুরু করলাম, সেখানে মৃত আর নিখোঁজ আত্মারা আমাকে ফিসফিসিয়ে ডাকতে লাগল,
শুনলাম, আমার বাচ্চারা ডাকছে আমাকে।
কিন্তু ওসবে কান না দিয়ে সামনে এগোতে লাগলাম।
শীতল বরফ দিয়ে হেঁটে গেলাম আমি,
প্রতি পদে পদে ছিল যন্ত্রণা, নড়াচড়াই ছিল অত্যাচারস্বরূপ।
স্যাঁতস্যাঁতে জায়গা দিয়ে হেঁটে গেলাম আমি, আমার থাবা অবশ হয়ে আসল, আমার লোমগুলো ভিজে গেল,
তারপরেও থামলাম না আমি।
অন্ধকারের মধ্যে দিয়ে, শূন্যতার মধ্যে দিয়ে হাঁটতে লাগলাম,
সেখানে আমার কাছ থেকে সবকিছু শুঁষে নেয়া হলো।
আমার সত্তার সকল অংশ কেড়ে নেয়া হলো।
তারপরেও কেন যেন আমি হাঁটা থামালাম না।
একটা সময় পরে নিজের সত্তাকে খুঁজে পেলাম আমি। দেখলাম, পাহাড়ের কাছে দাঁড়িয়ে আছি।
আমি 'ক্যাট অফ ড্রিমস' এর কাছে এসেছি।
তোমাকে ঢুকতে দেবো কেন আমরা?
তোমার মতো একজনের জন্য ওকে বিরক্ত করব কেন?
এইটুকু হাড় আর পশম মিলিয়ে তোমাকে বিড়াল বলতেই দ্বিধা হচ্ছে।
বহুদূর পেরিয়ে এসেছি আমি, ফিরে যাওয়ার জন্য নয়।
আমার আসার পেছনের কারণ আমি একমাত্র ওর কাছেই বলবো।
আমি একজন বিড়াল। আমি নিজের ইচ্ছামতো চলি।
গর্বিত বিড়াল, ঢুকে পড়ো তাহলে।
কিন্তু সাবধান।
স্বপ্নের চড়া মূল্য দিতে হয়।
তারপর আমি ঢুকে গেলাম।
আমি এসেছি।
আর তুমি কে?
একজন বিড়াল। অন্ধকারের যাত্রী।
একটা মৃত কাক আমাকে এখানে পাঠিয়েছে দৈববাণীর জন্য।
আমি জানতে চাই, আমার বাচ্চাগুলোকে কেন আমার কাছ থেকে কেড়ে নেয়া হলো?
আমরা কেন এভাবে বসবাস করি?
আমি বুঝতে পারছি না।
বিড়ালটা রাজার দিকে তাকাতে পারে। ওরা আমাকে 'রাজা' বলেই ডাকে।
আমার চোখের দিকে তাকাও, ছোট বোন।
আর ওর চোখের দিকে তাকিয়ে আমি সবকিছু দেখে ফেললাম।
সত্যটা দেখলাম। আমাদের জীবনের সত্যটাকে।
আর এতদিন যা যা জানতাম, তার সবকিছুকে অতিক্রম করে গেল সেটা।
বহু বহু বছর আগে, বিড়ালেরাই আসলে পৃথিবীকে শাসন করত।
আমরা তখন বিশালদেহী ছিলাম। সবকিছু আমাদের জন্যই বানানো হত।
মানুষ ছিল বেশ ছোট। আমাদের এখনকার আকৃতির সমান হবে।
ওরা আমাদের যত্ন করত, খাওয়াতো।
পূর্ণিমা রাতে আমরা ওদেরকে শিকার করতাম।
কারণ ওদেরকে শিকার করে পাখি শিকারের চেয়েও বেশি মজা লাগত।
ঐ আনন্দময় স্মৃতি আমি ওর দুইচোখে দেখতে পেলাম।
বিড়াল আর মানুষের খেলা।
আর তারপর...
...তাদের মাঝে একজন মানুষ রুখে দাঁড়ালো।
একটা স্বপ্ন থেকে অনুপ্রাণিত হয়ে ও ওদেরকে বোঝালো।
স্বপ্নই দুনিয়াকে গড়ে তোলে।
স্বপ্নই প্রতি রাতে দুনিয়াকে নতুন রূপ দেয়।
পৃথিবী এখন যেরূপে আছে, তা নিয়ে স্বপ্ন দেখো না।
নতুন পৃথিবীর স্বপ্ন দেখো।
যে পৃথিবীতে আমাদেরকে শিকার করা হয় না, খেয়ে ফেলা হয় না।
যে পৃথিবীতে আমরা শাসন করি।
অনেকে মিলে এই স্বপ্ন দেখলে, সেটা সত্যি হয়ে যাবে। স্বপ্নই দুনিয়াকে গড়ে তোলে।
মানুষদের মাঝে এই কথা ছড়িয়ে পড়ল, তবে বেশ কিছুদিন তেমন কিছু ঘটল না।
কিন্তু একরাতে ওদের অনেকে মিলে স্বপ্ন দেখল।
খুব বেশি না, হাজারখানেক হবে।
ওরা স্বপ্ন দেখল।
পরেদিনই সবকিছু বদলে গেল।
আমরা ওদের কাছে, কুকুরের কাছে, ওদের ধাতব যন্ত্রের কাছে শিকার হয়ে গেলাম।
আমরা ছোট হয়ে গেলাম, ওরা বিশালাকার ধারণ করল।
তো, ওরা দুনিয়াটাকে বদলে এখনকার মতো বানিয়ে ফেলল?
ঠিক তা না।
ওরা যেহেতু এই দুনিয়ার স্বপ্ন দেখেছিল, তাই ধরা হবে যে, এটা সবসময়েই এমন ছিল।
বিড়ালেরা শাসন করত, এমন কোনো দুনিয়ার অস্তিত্বই নেই এখন।
ওরা এটাকে শুরু থেকে সময়ের শেষ মাথা পর্যন্ত বদলে ফেলেছে।
এটা সবসময়েই এমন হয়ে আসছে।
এখন বুঝতে পেরেছ?
হ্যাঁ, হ্যাঁ, বুঝতে পেরেছি।
তাহলে নিজের কাজটাও বুঝতে পেরেছ নিশ্চয়ই।
এই বোঝা তোমাকে বহন করতে হবে।
তুমি কি এই শক্তি রাখো?
হ্যাঁ, আমি...
আশা করছি।
তাহলে জেগে ওঠো, আমার শিষ্য। আমার আশির্বাদ নিয়ে।
দ্যাখো,
ও আমাকে মানুষের দুর্বল দিকগুলো দেখিয়েছে।
সুসংবাদটা দেয়ার জন্য ঐরাতেই বাড়ি ছাড়লাম আমি।
আর এখন আমি এক জায়গা থেকে আরেক জায়গায় ঘুরে বেড়াই।
শূন্য জায়গায় দাঁড়িয়ে বন্য বিড়ালদের শেখাই।
নিজের বার্তা পৌঁছে দেই নক্ষত্রদের কাছে।
অলিগলিতে থাকা বিড়ালদের কাছে ফিসফিসিয়ে কথা বলি।
আর আমি যেখানেই যাই না কেন, আমার মুখের কথা বদলায় না।
স্বপ্ন দেখো।
আমাদের মধ্যে কেউ কেউ যদি এই স্বপ্ন দেখে, হাজারখানেক বিড়াল দেখলেই যন্ত্রণাহীন এক দুনিয়া পাবো আমরা।
সেখানে কোনো বিড়ালবাচ্চাকে ঠাণ্ডায়, অন্ধকারে একাকী মরতে হবে না।
সেখানে সব বিড়াল হবে রাজা আর রানি।
এই হলো আমার বার্তা।
আর মৃত্যুর আগ পর্যন্ত ঘুরে ঘুরে আমি এই বার্তাই দিয়ে যাবো,
যতদিন পর্যন্ত না এক হাজার বিড়াল আমার কথাকে বিশ্বাস করে সেই স্বপ্ন না দেখে।
আর আমরা আবার মিলিত হবো... স্বর্গে।
মিস্ট্রেস?
আমি বিশ্বাস করি।
তাহলে, আশা আছে, খোকা।
ওর কথা শুনে মজা লেগেছে, এটুকু বলতেই হচ্ছে।
তোমার কি মনে হয় ও যা বলছে তাই ঘটবে?
এক হাজার বিড়ালকে দিয়ে একইসাথে একই কাজ করাতে পারে কে,
সেটা দেখতে চাই আমি। সে নবীই হোক, ঈশ্বরই হোক, আর রাজাই হোক।
একটু পরেই সূর্য উঠে পড়বে।
চলো তোমাকে বাসায় দিয়ে আসি।
দ্যাখো, ও এখনো ঘুমাচ্ছে।
মনে হয় ও স্বপ্ন দেখছে।
বিড়ালেরা কী নিয়ে স্বপ্ন দেখে কে জানে।
যেভাবে নড়ছে মনে হচ্ছে, ও কাউকে শিকার করছে।
আরে দেখো, কী আদর লাগে না?
হ্যাঁ, অনেক আদর লাগে।
লেখক হয়েছ বলে কোনো চরিত্রকে দিয়ে
জোর করে কিছু করাতে পারো না তুমি।
চরিত্রগুলোর সেই পর্যায়ে আসতে হবে।
আর বাকি সবাই অনুসরণ করবে।
প্রতিটা প্লট টুইস্ট, প্রতিটা সংলাপ,
প্রতিটা... সম্ভাবনা, এমনকি নীরবতার অর্থ থাকবে।
কোনো প্রশ্ন?
হ্যাঁ তুমি।
আপনি কীভাবে লেখেন তা নিয়ে বলবেন একটু?
আমরা যারা মাত্রই লেখা শুরু করেছি,
নিজেদের লেখা প্রত্যেকটা জিনিস অসহ্য লাগে আমাদের। তাদের জন্য কিছু বলবেন?
আমি দুঃখের সাথে জানাচ্ছি যে, দীর্ঘদিন ধরে একাজ করে যাচ্ছি আমি...
আর কাজটা কোনোদিনই সোজা হবে না।
কিন্তু কঠিন দিনে আশা না হারানোর চেষ্টা করবে।
আমার প্রথম উপন্যাসকে সাতজন প্রকাশক ফিরিয়ে দিয়েছিল।
তারপরে সেটা বেস্ট-সেলার হয়ে যায়...
ঠিক আছে। আজকের জন্য এটুকুই।
আর অ্যাসাইনমেন্ট করতে ভুলো না, একই ঘটনাকে
দুইজন চরিত্র দুইটা ভিন্ন পরিস্থিতি থেকে বর্ণনা করবে।
পেয়েছ?
একটু কষ্ট করতে হয়েছে, তবে...
হ্যাঁ।
এটা ...
একদম নিখুঁত। ধন্যবাদ।
সমস্যা নেই।
তোমার মতো একজন লেখক যে
গবেষণার জন্য কতকিছু করতে পারে, তা সত্যিই প্রশংসনীয়।
আসলে, শীঘ্রই ডাক্তার হবে, এমন একজনের সাথে পরিচয় থাকাটা কাজে আসে।
আমি আসলে একজন লেখক হতে চেয়েছিলাম।
কিন্তু আমার মা-বাবা বলল, নির্ভর করার মতো কোনো পেশা নিতে হবে।
সময় পেলে এখনো লিখি আমি, কিন্তু...
তোমার মা-বাবা বুদ্ধিমানের মতো কথা বলেছে।
তুমি এভাবেই ভালো আছ আসলে।
তোমাকে কী দেবো?
- কিছু লাগবে না। - থামো তো নোরা...
সত্যিই।
এটা হয়তো এমনিতেই পুড়িয়ে ফেলা হত।
কোথায় পেয়েছ, সেটা বোলো না কাউকে, তাহলেই হবে।
বলব না, কথা দিচ্ছি।
আর... কিছু মনে না করলে,
এটা সাইন করে দেবে?
নিশ্চয়ই।
নতুন বইটা কবে আসতে পারে?
সেটা বলব না। তবে কৃতজ্ঞতা স্বীকারের তালিকায় তুমি থাকবে।
এটা কি কোনো সিক্যুয়েল?
নাকি নতুন কিছু?
এটাও বলা যাবে না।
কে?
রিচার্ড ম্যাডক, ইর‍্যাসমাস ফ্রাইয়ের সাথে দেখা করতে এসেছি।
আমি এক্ষুণি আসছি।
তুমি কি একা এসেছ?
হ্যাঁ শুধু আমি। আর ওটা পেয়েছি।
বেশ, তাহলে, এসো তাড়াতাড়ি।
কেমন আছ, রিচার্ড?
ইদানিং সাড়া ফেলে দেয়ার মতো গভীর কোনোকিছু লিখেছ নাকি?
মিস্টার ফ্রাই, আমি লিখিনি, জানেনই তো।
না।
এক বছরে একটা শব্দও লিখিনি। একটা কিচ্ছু বেরোয়নি।
তাহলে তুমি বসো, একটু মদ খাও,
আর আমাকে আমার উপহারটা দেখাও। কাজগুলো পরপর না করলেও চলবে।
হ্যাঁ।
বাহ, দারুণ দেখিয়েছ।
একটা আসল ট্রাইকিনো-বেজোয়ার।
তুমি কি এর ব্যাপারে জানো?
এটা সেইসব তরুণীদের পেট থেকে অপসারণ করা হয়,
যাদের নিজের চুল খাওয়ার অভ্যাস আছে।
একে বলে র‍্যাপুঞ্জেল সিনড্রোম।
বলা হয়, বেজোয়ারের রহস্যময় ক্ষমতা আছে।
এগুলো বিষক্রিয়া থামায়, অসুস্থকে সুস্থ করে।
একটা বেজোয়ারের মালিক হওয়ার কারণে
চতুর্থ এডওয়ার্ড বিষক্রিয়া থেকে বেঁচে গিয়েছিলেন।
দ্যাখো, আবার লেকচার দেয়া শুরু করেছি।
কারো সাথে কথা বলতে না পারা এই বুড়ো লেখক নিজের কণ্ঠ শুনতে খুবই পছন্দ করে।
তুমি মনে হয় তোমার উপহারটা পছন্দ করেছ।
আমার বয়স ছিল ২৭, মাউন্ট হেলিকনে গিয়েছিলাম,
আরেকটা উপন্যাস নিয়ে গবেষণা করছিলাম। যদিও জানি ওটা লিখব না শেষে গিয়ে।
ওখানে গ্রিক মিথলজির বহু নিদর্শন ছিল।
সেখানে থাকতে থাকতে আমি আদিম যুগের কিছু চারুলিপি খুঁজে পাই।
মিউজ- জিউস এবং নেমোসাইনের নয় কন্যা, শিল্পকলার দেবী
সেখানে মিউজদের কথা, তাদের নিয়ন্ত্রণ করার উপায় লেখা ছিল।
মলি, সরসরার'স গার্লিক নামক উদ্ভিদ আর বিভিন্ন হারানো জাদুমন্ত্র দিয়ে।
সবচেয়ে কঠিন কাজ ছিল ওকে ইংল্যান্ডে ফিরিয়ে আনাটা।
এইতো ও।
এখন আমাকে দিয়ে কী করবে, ইর‍্যাসমাস?
তোমাকে অনুপ্রেরণা দেয়া শুরু করব?
এই লোক কি আমাদের দর্শক?
এ হলো রিচার্ড ম্যাডক. ও একজন ঔপন্যাসিক।
অন্তত, দারুণ সফল একটা উপন্যাস লিখেছে আরকি।
কিন্তু এখন সে আর কিছু লিখতে পারছে না।
রিচার্ড, এ হলো ক্যালাওপি। নয় বোনের মধ্যে সবচেয়ে ছোট।
মহাকবি হোমারকে অনুপ্রাণিত করেছিল সে, তোমার জন্য যথেষ্ট হবে আশা করা যায়।
ক্যালাওপি, রিচার্ডের কাছে আমি দিয়ে দিলাম তোমাকে।
তুমি এখন ওর।
কিন্তু তুমি তো বলেছিলে, মরার আগে আমাকে মুক্ত করে দেবে।
কথায় বলে না, "রাজকুমারদের বিশ্বাস কোরো না"।
সেরকম একজন বয়স্ক লেখককে কখনোই বিশ্বাস করা যাবে না,
কারণ সে কখনোই নিজের কথা রাখে না ।
কিন্তু তুমি কথা দিয়েছিলে!
লেখকেরা হলো মিথ্যাবাদী।
এতদিনে সেটা জেনে গেছ নিশ্চয়ই।
চিন্তা কোরো না, ও পালাতে পারবে না।
আমার মতোই ও এখন তোমার সাথে সংযুক্ত।
তাহলে ওকে আটকে রাখার দরকার কী?
কারণ আমি ওর এই অভিমানী, বিষন্ন মুখটার দিকে
সারাদিন ধরে তাকিয়ে থাকতে পারি না।
তুমিও পারবে না।
জানি না আমি একাজ করতে পারব কি না।
অবশ্যই পারবে।
লোকে বলে, ওকে পটাতে হয়।
কিন্তু আমার মতে, জোর করলেই ওকে বেশি কাজে লাগানো যায়।
ওকে দেখে ভুলো না। ও মানুষ না।
ওর বয়স হাজার বছরের উপরে। ওকে এজন্যই বানানো হয়েছে।
আমাদের মতো মানুষদের অনুপ্রেরণা দেয়ার জন্য।
যত যাই হোক, ও আমাকে খ্যাতি দিয়েছে।
উপন্যাস, কবিতা, নাটক দিয়েছে।
তুমি দেখবে।
তা যদি সত্যি হয়, তবে তুমি কেন...
আমার সময় পেরিয়ে গেছে। আমার সব সেরা কাজগুলো প্রিন্ট-আউট হয়ে গেছে।
মিউজ থেকে অনুপ্রাণিত লেখাগুলোও।
কেউ আর ইর‍্যাসমাস ফ্রাইয়ের বই পড়ে না।
এখন ছোট্ট গরুটাকে নিয়ে যাও, রিচার্ড। আমি আর কখনো তোমাদের দুইজনের কাউকে দেখতে চাই না।
তবে, কোনোদিন যদি একটু কৃতজ্ঞতা জাগে,
তাহলে তোমার প্রকাশককে বলে 'হেয়ার কামস এ ক্যান্ডল' আরেকবার ছাপাবার ব্যবস্থা কোরো।
নিজের এই কাজটা নিয়ে আমি খুবই গর্বিত।
আমি...
আমি কী করব, তা নিয়ে ভাবতে একটু সময় লাগবে।
ভাবার আর কী আছে?
আমি একজন দেবী।
জিউসের কন্যা।
আটকে রাখার, ব্যবহার করার বা বিনিময় করার মতো কোনো সম্পদ নই আমি।
তুমি আমাকে মুক্ত করে দাও।
- তুমি ঐ কথাগুলো বললেই হবে। - বলব, সত্যিই।
কিন্তু...
তুমি কি তার আগে আমাকে একটু সাহায্য করবে?
একটু অনুপ্রেরণা দেবে?
শুধু একটা বইয়ের জন্য, তারপরেই তোমাকে ছেড়ে দেবো।
সত্যি বলছি।
"লেখকেরা মিথ্যুক।"
সবাই না।
শুধু একটা বই।
প্লিজ।
আমার প্রতিভা কার সাথে ভাগাভাগি করব, সেটা বেছে নেয়ার অধিকার আমার।
আমাদের দুইজনেরই মনে হয় একটু সময় নিয়ে ভেবে দেখা দরকার।
সীমানায়, ঠিক সীমান্তরেখায়,
দুই জায়গার মাঝামাঝি,
ধূসর জায়গাটায় আছি আমি, সেখানকার কোনোকিছুই স্পষ্ট নয়।
কেউই স্পষ্ট নয়।
আমরা গুছিয়ে লিখতে পারি না, আমাদের কথাগুলো হারিয়ে যায়।
ও ঠিক কী করেছিল, তা আমরা বুঝতে না পারলেও এটুকু বুঝি যে ও কাজটা ঠিক করেনি।
তাই হ্যাঁ, বব তোমাকে পাগল মনে করে।
তুমি আমাকে উপহার দিয়ে পটাতে চাও?
কাজটা কি এভাবেই করা হয় না?
আমার ধারণা তুমি জানো এটা কীভাবে করা হয়।
একজন শিল্পী মিউজদের কাছে প্রার্থনা করে।
অনন্তকাল ধরে অনুপ্রেরণা পাওয়ার জন্য
সেবা আর ভক্তি দেবার প্রতিজ্ঞা করে।
একজন শিল্পী কখনো একজন মিউজকে তার ইচ্ছার বিরুদ্ধে আটকে রাখে না।
ইর‍্যাসমাস ফ্রাই যা চেয়েছে, তুমি তাকে তাই দিয়েছ।
দেইনি।
ও আমার থেকে কেড়ে নিয়েছে ওটা।
আমি মাউন্ট হেলিকনে ফিরেছিলাম।
পবিত্র ঝর্ণার কাছে।
তীরের কাছে আমার স্ক্রলটা রেখে গোসল করতে নেমেছিলাম, সবসময়ে যেমনটা করি।
ও ওটা খুঁজে পায় সেখানে।
ও ওটা পড়ে
আর বলে...
"ক্যালাওপি, তুমি এখন আমাকে মাস্টার বলে ডাকবে।"
তারপর ও আমার স্ক্রলটাকে পুড়িয়ে ফেলে, ফলে আমি ওর সাথে সংযুক্ত হয়ে যাই। অতঃপর তোমার সাথে।
তুমি বলো যে আমাকে তোমার মতো মুক্ত করে দেবে,
তোমার ধারণা আমি মুক্ত?
এই বইয়ের জন্য দুই বছর আগে অগ্রিম টাকা দিয়েছে আমাকে।
আমি এখনো এটা শুরুই করিনি।
বইটা কী নিয়ে হবে, তাই জানি না।
ক্যালাওপি, আমি ডুবে যাচ্ছি।
প্লিজ।
তোমাকে অনুনয় করে বলছি।
আমাকে মুক্ত করে দিয়ে অনুনয় করো।
তোমার এখন লেখা উচিত। .
আমি তো লিখছিই, তুমি ফোন করে দুর্ব্যবহার করছ।
তোমার প্রকাশকেরা ফোন করে দুর্ব্যবহার করছে আমার সাথে।
তারা এখনই বইটা চায়।
আমার আর কয়েক সপ্তাহ লাগবে।
রিকি, এটা নয় মাস আগেই দিয়ে দেয়ার কথা।
তুমি নীতিলঙ্ঘন করছ...
জানি না ওরা আমাকে দিয়ে কী করাতে চায়, ল্যারি, এসব কাজে সময় লাগে।
রিকি, তুমি তো সময় পেয়েছই!
তুমি যথেষ্ট সময় নিয়েছ। আর ওদের টাকাও নিয়েছ।
আমি জানি।
এখন তোমার ওদেরকে কিছু দিতে হবে...
অন্তত একটা অধ্যায়, নইলে ওরা চুক্তি ভেঙে দেবে,
- আর অগ্রিম টাকাটা ফেরত চাইবে। - কিন্তু..
তখন আমার পক্ষে আর কিছু করা সম্ভব হবে না।
কারণ তুমি আর আমার মক্কেল থাকবে না।
বুঝতে পেরেছ?
ওকে দেখে ভুলো না। ও মানুষ না।
ওর বয়স হাজার বছর। ওকে এজন্যই সৃষ্টি করা হয়েছে।
আমাদের মতো মানুষকে অনুপ্রেরণা দেয়ার উদ্দেশ্যেই ওর জন্ম।
রিক? কিছু একটা বলো যাতে আমি বুঝি যে তুমি আমার কথা বুঝেছ।
আমি বুঝেছি।
আমি তোমাকে একটা অংশ পাঠাচ্ছি।
ক্যালাওপি।
মহামান্যা,
ক্যামিনার মাতা, আমার প্রার্থনা শুনুন,
আমি আপনার কন্যা, ক্যালাওপি,
আমাকে এ জায়গা থেকে নিয়ে যান।
ধ্যান, স্মৃতি এবং গানের দেবী।
আমার কথা শুনুন।
ঠিক আছে, যথেষ্ট হয়েছে, সুকণ্ঠী।
কন্যা, আমরা তোমার কষ্ট টের পাচ্ছি। কিন্তু আমরা তোমাকে সাহায্য করতে পারব না।
ইতিহাস অনুযায়ী, তুমি হেলিকনের ফাঁদে আটকা পড়েছ।
তুমি আইনগতভাবেই আবদ্ধ।
কিন্তু মায়েরা, এটা তো ন্যায্য নয়।
আপনারা কি কিছুই করতে পারেন না?
কেউ কি আমার পক্ষে সুপারিশ করতে পারেন না?
ক্যালাওপি, আজকালকার দিনে
মানুষের ব্যাপারে জড়াতে খুব কম দেবতাই রাজি থাকে।
কন্যা, অনেক দেবতাই মারা গেছে। কিন্তু এন্ডলেস কখনোই মলিন হয়নি।
যদিও ইদানিং তাদের সময়টা ভালো যাচ্ছে না।
তারপরেই, ছোটখাটো সবকিছুই কাজে আসে।
বুড়িটা সাগরে মূত্রত্যাগ করে এই কথাই বলেছিল।
এন্ডলেসে যাওয়া যেতে পারে।
যাই হোক, ড্রিম কিং আর ক্যালাওপি এক পর্যায়ে বেশ ঘনিষ্ঠ ছিল।
বেশিদিনের জন্য না।
আর মনে রেখো, বোন, ওদের মধ্যে এখন ভালো সম্পর্ক নেই।
তারপরেও।
ও ওর সন্তানের জন্ম দিয়েছে।
সেই ছেলে হ্যাডিসে ফিরে গেছে তার প্রেমিকার জন্য, আর থ্র্যাসে মারা গেছে।
অপবিত্রতার জন্য তাকে পদে পদে ছিন্নভিন্ন করা হয়েছে।
ওর কণ্ঠও খুব সুন্দর ছিল।
অরফিয়াস।
আমি ওর সাথে যে কাজ করেছি, তার পরে ড্রিম কিং আমাকে কখনোই সাহায্য করবে না।
ও আমাকে দেখতে পারে না, আমি ওকে ঘৃণা করি।
আমি ওর সাহায্য নেবো না।
বোকা মেয়ে।
ওনিরস চাইলেও তোমাকে সাহায্য করতে পারবে না।
করার সম্ভাবনাও নেই।
তোমার মতো তোমার প্রাক্তন স্বামীকেও মানুষেরা ফাঁদে আটকে রেখেছে।
সে মাটির নিচে কারারুদ্ধ আছে।
এই জগৎকে তাই আঁকড়ে ধরেছে ঘুম নামক অসুস্থতা।
একদল স্বপ্ন আর দুঃস্বপ্ন, পঙ্গপালের মতো আক্রমণ করছে।
আমি দুঃখিত, খুকি।
না।
তোমার প্রার্থনা কোনো কাজে আসলো না।
আমরা তোমার জন্য কিছু করতে পারব না।
প্লিজ।
তুমিও আশা বাদে কিছু করতে পারবে না।
প্লিজ আমাকে এখানে ফেলে যাবেন না।
আমি অনুনয় করে বলছি।
এখন তো কাড়াকাড়ি শুরু হয়ে গেছে।
প্রত্যেকটা মেজর স্টুডিও ওর লেখা চায়।
ফিল্ম, ব্রডকাস্ট, স্ট্রিমিং।
সবচেয়ে এগিয়ে আছে কে?
যে ওকে লিখতে আর পরিচালনা করতে দেবে।
ওরা তো জো রলিংকেও লিখতে আর পরিচালনা করতে দেয় না।
জো রলিং এর নতুন এজেন্ট দরকার। তাকে বলবে আমাকে ফোন করতে।
আমি কখনোই বুঝব না একটা জনরা ফিকশন কীভাবে
মনোনয়ন পায় আর শর্টলিস্টে চলে আসে।
কমিটির কাছে মনে হয়েছে, ম্যাডকের নতুন বইটা সব জনরাকে ছাপিয়ে গেছে।
তুমি কি এটা পড়েছ?
- না, অবশ্যই না। - হুম।
আমি পড়েছি, পড়ে মনে হয়েছে, এটা সম্পূর্ণ নতুন কোনো মানুষের লেখা।
খুবই সুন্দর একটা বই।
মনে দাগ কাটার মতো।
পুরো লেখাটাই খুব সমৃদ্ধ।
হ্যাঁ। কিন্তু ও ওর নাম বদলে ফেলল কেন?
- কী বললে বুঝলাম না। - রিচার্ড থেকে রিক, শেষে "K" ও দেয়নি।
উপন্যাসটা তো নিজেকে নতুন করে আবিষ্কার করা নিয়ে লেখা, সেজন্যই হয়তো ও এমন করেছে।
আমার ধারণা এটা এই ঔপন্যাসিকের ভণ্ডামির প্রমাণ।
আমরা কী নিয়ে কথা বলছিলাম?
আমি বলছিলাম, আইলিনের চরিত্রটা আমার খুব পছন্দ হয়েছে।
গল্প-উপন্যাসে খুব শক্তিশালী নারী চরিত্র দেখা যায় না।
এমনকি নারীদের লেখা বইগুলোতেও না।
আমি এ ব্যাপারে একমত।
কেবল নারীরাই নারীদের অভিজ্ঞতার ব্যাপারে
পুঙ্খানুপুঙ্খুরূপে লিখতে পারেন, একথাটাই বেশি জনপ্রিয়।
কিন্তু, আসলে...
আমি নিজেকে একজন নারীবাদী লেখক ভাবতে ভালোবাসি।
আর ঐ কণ্ঠটা আপনার ভেতরে কোথা থেকে এলো?
ওই নারী কণ্ঠটা?
আমার জীবনের নারীদের থেকে।
আমি লস অ্যাঞ্জেলসে এটার মুভি শুটিং করছি।
স্টুডিও থেকে আমাকে একটা প্রাইভেট জেট দিয়েছে।
তোমাকে দেশে ঢোকাতে কোনো সমস্যা হবে না।
আর, কে জানে?
হয়তো আমরা এলএতেই থেকে যাবো।
সেটা না হয় "আমরা"ই ঠিক করি?
তুমি কি আমাদের সাফল্যটা উদযাপন করতে চাও না?
এক মুহূর্তের জন্য হলেও খুশি হও।
আমাদের বলা গল্পগুলো মানুষজনকে নাড়িয়ে দেয়, অনুপ্রাণিত করে।
মিউজদের কি এই উদ্দেশ্যেই বানানো হয়নি?
আমার দেবী বোনেরা আর আমি জন্ম নিয়েছি।
আমাদেরকে বানানো হয়নি।
দুঃখিত। ল্যারি ফোন করেছে।
স্টুডিওর সাথে কথা হয়েছে?
না, ওদেরকে গ্যারান্টি দিতে হবে যে,
অভিনেতা এবং কলা-কুশলীদের মাঝে অন্তত ৫০ ভাগ যাতে নারী এবং অশ্বেতাঙ্গ হয়।
তারপর আমরা এটা প্রচার করে দেবো,
ফলে ওরা মানুষকে চাকরি দেবার ব্যাপারে পিছপা হতে পারবে না।
টাকার কী অবস্থা?
মশকরা করছ নাকি?
না। না।
ওনিরস, তোমাকে ডাকছি আমি। আমার কথা শোনো।
তোমার নাম ধরে ডাকবো যখন, তখন আমাকে সাহায্য করতে এসো।
মরফিয়াস?
এর মানে কী?
এটা স্বপ্নদেবতার নাম।
তুমি ওকে একটা চিঠি লিখছ?
এরকমই কিছু একটা।
তুমি আমার।
আইনগতভাবে।
স্বপ্নদেবতা তোমাকে বাঁচাতে পারবে না।
আপনার বাসায় সাক্ষাৎকারটা দিতে রাজি হওয়ায় ধন্যবাদ।
এই নতুন বইটার কথা ছড়িয়ে দেয়ার জন্য ধন্যবাদ।
আপনি যাদের লেখা দ্বারা অনুপ্রাণিত হয়েছেন, তাদের কথায় আসা যাক।
শার্লি জ্যাকসন, মার্গারেট অ্যাটউড,
আর অক্টেভিয়া ই বাটলার না থাকলে
আমার লেখালেখির জগতে আসাই হত না।
'ঈগল স্টোনস' পড়ে একজন লেখকের কথা মনে হয়েছে,
- মরহুম ইর‍্যাসমাস ফ্রাই। - ওহ।
দুঃখিত, ইর‍্যাসমাস ফ্রাই কি মারা গেছেন?
উনি...
উনি মারা গেছেন?
গত গ্রীষ্মে আপনি তাকে চিনতেন?
ওহ, আমি তাকে চিনতাম না...
কয়েকবার দেখা হয়েছিল।
উনি আমার লেখার খুব প্রশংসা করেছিলেন।
আর ওনার বয়স তো প্রায় ৯০, উনি কি...
বার্ধক্যজনিত কারণে মারা গেছেন?
না।
উনি আসলে বিষ খেয়ে মারা গেছেন।
মরে যাওয়ার আগে নিজের পুরানো প্রকাশকের কাছে একটা চিঠি লিখে গেছেন,
অনুনয় করে গেছেন যাতে তার একটা বই আবার ছাপা হয়।
'হেয়ার কামস এ ক্যান্ডল' নিশ্চয়ই।
মনে হয়। আপনি কীভাবে জানলেন?
বেড়ে ওঠার সময়ে এই বইটা আমার খুব পছন্দের ছিল।
গল্পটা একদম আন্তরিক, মনে দাগ কেটে যায়...
আর অদ্ভুতও।
ওনার জন্য খারাপ লাগছে।
মানুষ ওনার বই পড়া বাদ দিয়ে দিলো, তার লেখাকে সেকেলে বিবেচনা করল, ব্যাপারটা দুঃখজক।
আপনাকে এসব নিয়ে চিন্তা করতে হবে না। আপনি হলেন রিচার্ড ম্যাডক।
ওহ, দুঃখিত। রিক ম্যাডক।
আচ্ছা, এরপরের প্রশ্ন।
তুমি এসেছ।
তুমি ডাকলে যে।
ওরা বলল, তোমাকে বন্দী করা হয়েছে, ঠিক আমার মতো।
তোমার মতো না।
আমি যে কষ্ট পেয়েছি, সেটা তোমার তুলনায় কিছুই না।
একথা বোলো না।
দুইজনের যন্ত্রণাকে তুলনা করলে কষ্টই বাড়বে কেবল।
তোমার দুর্ভাগ্যের কথা শুনে খুব খারাপ লেগেছে।
তোমাকে মুক্ত হতে দেখে ভালো লাগছে।
তুমি আইনগতভাবে এখানে বন্দী।
জানতাম তুমি আমাকে মুক্ত করতে পারবে না।
শুধু ওই পারবে।
কিন্তু তুমি হয়তো ওকে অনুপ্রাণিত করতে পারো।
আমাকে ছেড়ে দেবার জন্য?
আমি ওসব করব...আরো অনেক কিছুই করব।
ড্রিম...
ওকে শাস্তি দিতে হবে।
কীভাবে? কোন শাস্তি যথেষ্ট হবে ওর জন্য?
ও মারা গেলেও আমার কাছ থেকে যা কেড়ে নেয়া হয়েছে, তা ফিরে পাবো না আমি।
ও তো কিছুই না।
নশ্বর একজন মানুষ।
আমি ওকে মুক্ত হতে দিতে পারি না।
কেন? আমি একসময়ে তোমার ছিলাম বলে?
কারণ ও তোমাকে কষ্ট দিয়েছে।
শেষ যেবার দেখা হয়েছিল, বলেছিলে, আর কখনো আমার সাথে কথা বলবে না।
আমি দুঃখিত...
আর কার কাছে সাহায্য চাইবো, বুঝছিলাম না।
তুমি আমাকে ভুল বুঝেছ।
যখন তোমার ডাক শুনলাম, এতদিন পরেও...
আমাকে সাহায্য করতে দাও।
প্লিজ।
এটুকু ঋণ শোধ করতে দাও।
তুমি ওকে কী করবে?
তুমি কী... তুমি কে?
- আমার বাড়ি থেকে দূর হও। - চুপ করো।
তুমি জোর করে এক নারীকে এখানে আটকে রেখেছ।
তোমাকে অনুরোধ করছি, তাকে ছেড়ে দেবার জন্য।
তুমি পাগল নাকি?
এখানে কোনো মেয়ে নেই। আমি পুলিশ ডাকছি। তুমি চেনো আমি কে?
রিচার্ড ম্যাডক, আমি খুব ভালোমতোই জানি তুমি কে।
তুমি কি পুলিশ ডাকবে?
না, আমি মানুষের কোনো আইন-শৃঙ্খলা বাহিনী ডাকব না।
ওকে ছেড়ে দাও।
তুমি বুঝছ না, আমার ওকে দরকার।
ও না থাকলে আমি লিখতে পারব না, আইডিয়া পাবো না।
- দ্যাখো, আমার টাকা আছে। - মুখ বন্ধ রাখো।
ওকে ৬০ বছরের বেশি সময় ধরে বন্দী করে রাখা হয়েছে।
ও অপমানিত, অত্যাচারিত, কলুষিত হয়েছে।
অথচ তোমার আইডিয়া দরকার বলে তুমি ওকে মুক্ত করছ না?
আইডিয়াই যদি লাগে, তবে সেগুলো তুমি নিতে পারো।
অগাধ পরিমাণে।
তুমি আমার সাথে কী করেছ?
তুমি কি আমাকে দুঃস্বপ্ন দেখাচ্ছ?
বলো!
রিচার্ড ম্যাডক, আমি তোমাকে কিছুই করিনি।
তোমার মরফিয়াসের সাথে দেখা হয়েছে,
রোমানেরা তাকে 'শেপার অফ ফর্ম' বলে ডাকে।
সে একসময়ে আমার স্বামী ছিল।
আমার ছেলের বাবা ।
তোমার ছেলে আছে জানতাম না।
তুমি আমার ব্যাপারে কিছুই জানো না।
কিন্তু এখন এসব ব্যাপারে তোমার আর মাথা ঘামানোর সময় নেই।
"আর অন্ধকারের মধ্যে,
প্রতিটা নক্ষত্রের মাঝে ঘটে যাওয়া জোনাকীর মতো অজস্র গল্প নিয়ে
ভাবতে লাগল।"
"সেগুলো ঝিকিমিকি করছে, তারপর অন্ধকারে মিলিয়ে যাচ্ছে।"
কোনো প্রশ্ন?
ওহ।
তৃতীয় সারির তরুণী।
আপনার কাহিনী চলেছে বহু যুগ ধরে,
বহু জগৎজুড়ে, অনেক ধরনের চরিত্র নিয়ে।
এগুলো আপনার মাথায় কীভাবে এসেছে জানতে পারি?
আমার কাছে আইডিয়ারা কোনো জায়গা থেকে আসে না।
সেগুলো আমাকে ঘিরে থাকে সবসময়ে।
আমি একটা বই পড়ার আসর নিয়ে একটা আস্ত উপন্যাস লিখে ফেলতে পারি,
বাইরের দুনিয়া কী ঘটছে, তা নিয়ে চলবে কাহিনী,
ধরুন, কোনো ধরনের বিপর্যয় চলছে বাইরে, কিন্তু দর্শকেরা ততক্ষণই নিরাপদ থাকবেন, ...
যতক্ষণ লেখক বইটা পড়ে যাবেন।
ধন্যবাদ।
কিংবা একদল সমালোচককে নিয়ে লিখতে পারি।
তারা একত্রে রক্ত শপথ নিলো, অপবিত্র মন্ত্র পড়ল, অশুভ এক দল গড়ল
একজন লেখককে থামানোর জন্য,
তারা অর্চনা করল আর একজন বাচ্চাকে বলি দিলো।
কিংবা এমন এক শহর, যার রাস্তাটা বানানো হয়েছে সময় দিয়ে।
এক ট্রেনভর্তি বসে আছে একদল বোবা মহিলা, ট্রেনটা চালাচ্ছে একজন অন্ধ ড্রাইভার।
তাদের মাথার জায়গায় বাতি বসানো... দুঃখিত।
মাফ করবেন, দুঃখিত।
একটা ওয়্যারউলফ-গোল্ডফিশ, যে কিনা পূর্ণিমা রাতে একজন ওয়্যারউলফ হয়ে যায়।
একজন মানুষ যে কি না আলেক্সান্দ্রিয়া লাইব্রেরির উত্তরাধিকারবলে একটা লাইব্রেরি কার্ড পেয়ে গেল।
দুইজন বৃদ্ধা এক ছুটির দিনে একটা বেজিকে নিয়ে যাচ্ছিল।
নীরবতাকে নিয়ে লেখা এক সেস্টিনা (কবিতা),
সেখানে এই শব্দগুলো থাকবে... অন্ধকার, মলিন,
কখনো, চিৎকার, আগুন, চুম্বন...
এক বৃদ্ধ যে এই মহাবিশ্বকে ধারণ করে রেখেছে একটা ছোট্ট জ্যামের বোতলে।
এক মানুষ যে একটা কাগজের পুতুলের প্রেমে পড়েছে।
মিস্টার ম্যাডক, আমি নোরা। আপনার হাতে কী হয়েছে?
হায় ঈশ্বর, আসলে মাথায় অনেকগুলো আইডিয়া গিজগিজ করছিল,
আমার কাছে কোনো কাগজ-কলম ছিল না। তাই হাত দিয়েই সব লিখে ফেলেছি।
বলেছিলাম যে, আইডিয়াগুলো দরকার আমার। কিন্তু ওরা এত দ্রুতগতিতে আসতে লাগল।
ওকে হাসপাতালে নিয়ে যাওয়া দরকার।
না।প্লিজ, আমার বাসায় যাও।
উপরতলার রুমে একজন নারী আছে।
তাকে ওখানে আটকে রাখা হয়েছে।
তাকে বলবে যে, সে চাইলে চলে যেতে পারে। আমি তাকে মুক্ত করে দিয়েছি।
আমি বুঝতে পারছি না।
আমার চাবিটা নিয়ে ওকে বের করে দাও। ওকে তাড়িয়ে দাও। ওকে সরিয়ে দাও।
আমি তোমাকে একটা বইয়ে অটোগ্রাফ দিয়েছিলাম, তাই না?
প্লিজ।
ঠিক আছে। ঠিক আছে, আমি যাচ্ছি।
এটাকে থামাও কোনোভাবে।
ওকে বলো যে আমি দুঃখিত।
জাদুবিদ্যা আর আলকেমির সম্পর্ককে একটা কার্গো কাল্ট হিসেবে দেখা হয়।
তোমার সাথে হাসপাতালে দেখা হবে।
পার্থেননের ওপরে সূর্য অস্ত যাবে। হাঙরের দাঁতের স্যুপ।
একটা দোয়েল, একটা গোলাপের ঝাড়, একটা কালো রবারের কুকুরের কলার।
হ্যালো?
অবশেষে এটা শেষ হয়েছে।
ধন্যবাদ।
আমি তো কিছুই করিনি তেমন।
তুমি এখন কী করবে?
আমার এখন অবশ্য কর্তব্য হলো,
এরকমটা যাতে আর কখনো কারো সাথে না হয় সেটা নিশ্চিত করা।
কীভাবে?
আমি জানি না।
আমি মানবজাতিকে অনুপ্রাণিত করব, যাতে তারা নিজেদের এবং একে অপরের ভালো করে।
যে আইন দিয়ে আমাকে বন্দী করা হয়েছিল, সেগুলো আবার নতুন করে লিখব।
বহু বছর আগে লেখা এই নীতিগুলোর ব্যাপারে আমার আর আমার বোনদের কিছু বলার ছিল না।
আমার রেলমেও আমি এই কাজ করব।
তুমি বদলে গেছ, ওনিরস।
আগের মতো হলে, তুমি আমাকে এখানে পচতে ফেলে যেতে কোনো দ্বিধা না করেই।
তুমি কি এখনো তোমাকে ছেড়ে যাবার জন্য, যা ঘটেছে তার দোষ দেয়ার জন্য
- আমাকে ঘৃণা করো? - না।
ইদানিং আমি অনেককিছু শিখেছি...
তাতে কিছু যায় আসে না।
আমি তোমাকে ঘৃণা করি না।
আমার মনে হয় এখন তোমার এই নশ্বর মানুষটাকে ছেড়ে দেয়া উচিত।
ও আমাকে মুক্ত করে দিয়েছে,
আর ক্ষমা করে দেয়া ছাড়া ক্ষত কখনোই সারে না।
ও যা করেছে তারপরেও তুমি ওকে ক্ষমা করে দেবে?
ও যা করেছে, তার ক্ষমা নেই,
কিন্তু লোকটাকে ক্ষমা করে দেবো আমি।
ওর জন্য না।
আমার জন্য।
তুমি কি ওকে মুক্ত করে দেবে?
তুমি যদি এটা চাও...
তবে এটাই করা হবে।
মিস্টার ম্যাডক, আমি ফিরেছি। কেমন বোধ করছেন?
আমি...
আমি আর জানি না। আমি...ভাবার চেষ্টা করছি।
আপনি যা বলেছেন, তাই করেছি। আপনার বাড়িতে গিয়েছিলাম।
সেখানে মাত্র একটা বই ছিল।
ও কিছু একটা বলেছিল।
দ্য শেপার অফ ফর্মস।
একটা নাম ছিল। নামটা ও লিখেছিল...
আহ, যদি মনে করতে পারতাম!
এটা হঠাৎ করে মনে করা খুব কঠিন।
আমার কি কাউকে ডাকা উচিত?
ও আর নেই।
আর সবকিছুই ওর সাথে চলে গেছে।
সব আইডিয়া, সব গল্প।
ওগুলো সব ওর ছিল।
কার? কার কথা বলছেন?
আমি এ ব্যাপারে কিছু জানি না।
কিছুই না।
মাঝে মাঝে ড্রিম রেলমে তোমার কাছে আসতে পারি?
তাহলে আমরা অবশেষে আমাদের ছেলেকে নিয়ে কথা বলতে পারতাম...
ওকে নিয়ে ঠিকমতো শোক প্রকাশ করতে পারতাম।
একদিন হয়তো হবে, কিন্তু...
আমি বুঝতে পেরেছি।
ধন্যবাদ, ওনিরস।
আমি কখনোই এটা ভুলব না।
ভালো থেকো।
ভাগ্য তোমার পক্ষে থাকুক।
বিদায়, ক্যালাওপি।
অনুবাদে - কুদরতে জাহান
বাংলায় সাবটাইটেলটি ভালো লাগলে গুড রেটিং দিতে ভুলবেন না।